MAQLUB GĦALL-MALTI MINN P. RANIERO ZAMMIT OFM. L-ISCOUTS F'TAS-SLIEMA Ist SLIEMA GROUP (BERNARD'S OWN) — 1908 ħal f'ħafna oqsma oħra tal-ħajja ċivika u soċjali f'pajjiżna, Tas- Sliema kienet minn ta' quddiemnett ukoll f'li 'Scouts Movement' (Bernard's Own)' għandu l-unur li kien wieħed mill-ewwel tnejn li twaqqfu mhux biss f'Malta imma wkoll minnufih wara dawk tar-Renju Unit fejn il-Moviment kien twaqqaf fl-1907. F'Tas-Sliema il-Grupp beda fl-1908 u applikaw biex ikollhom għarfien uffiċjali mill-Head Quarters f'Londra fl-1909. Huma ġew milqugħin u ngħataw iċ-Ċertifikat ta' Reġistrazzjoni nhar it-12 ta' Ottubru 1910. Dan iċ-ċertifikat sabiħ għadu jeżisti u miżmum b'għożża fil- Headquarters tas-Sliema Scouts sa llum. Żminijiet Diffiċli Rekords bikrin juru li meta fi Frar 1913, Lord Baden Powell (il- Fundatur ta' li Scouts Movement) għamel żjara f'Malta, Tas-Sliema kellhom 10 Scouts b'A.E. Jones bħala Scout Master u W. Chircop Kind kien l-Assistent Scout Master tagħhom. Insibu li fl-ewwel snin kellhom żmien diffiċli billi ma kellhomx post fiss fejn jiltaqgħu. Fl- 1916 krew garage ġo Triq San Pawl, u aktar tard sabu kamra fi Triq il- Karmnu. Minn hawn insibuhom jiltaqgħu f'kamra fi Triq San Ġwann Battista, imma ma damux wisq li kellhom iħallu l-post. Fil-bidu tal- 1924 huma ngħataw permess jagħmlu l-Headquartres tagħhom fit- Torri ta' Għar-id-Dud. Fl-1928 bdew jiltaqgħu fil-'basement' taħt l-Iskola tal-Gvern fi Triq Depiro. Il- 'Headmaster' ta' l-Iskola, iżda, jidher li ma tantx kellu pjaċir bihom hemmhekk u ordnalhom li jibdew jiltaqgħu ġo klassi vojta, u wara ftit, qallhom biex jitilqu din ukoll. Minn hawn marru f'remissa fi Triq Sant'Elena kull nhar ta' Sibt fil-ħin li sid iż-żiemel kien ikun barra jħarreġ liż-żiemel tiegħu. Aktar tard ħallew hawn u ngħataw permess jiltaqgħu għal xi żmien fil-Każin tal-Banda Sliema fi Triq San Trofimu. Wara, il- Grupp irnexxielu jakkwista post fil- Forti Manoel minn għand l-Armv b'kera ta' 5 ċenteżmi fis-sena fejn il- —Crew' u t-'Troop' kienu jagħmlu l- 'Parades' tagħhom. Fl-1929 insibu 'The Pack' jużaw klassi fl-Iskola Primarja tal-Gvern bl-approvazzjoni kollha ta' Headmaster ġdid. Ċaqliq Bla Heda ' Ftit qabel faqqgħet it-Tieni Gwerra Dinjija, l-awtoritajiet militari 10 ta' Ottubru 1910. Ċertifikat tat-twaqqif ta' l-Iscouts. Sena wara ġie ffurmat is-Sliema Scout Group. Dan iċ-ċertifikat għadu mdendel fil-kwartieri ta' l-Iscouts sa llum Diċembru 1987. Il-Papa Ġwann Pawlu II jieħu b'idejn Kenneth Demartino waqt udjenza privata, meta l-Papa wera x-xewqa li jiġi Malta. Jidher ukoll J.A. Mizzi. talbu lill-Grupp iħallu għal kollox il- Forti Manoel u hekk, għal darb'oħra, ingħataw ħamest ikmamar fil- ''basement' ta' l-Iskola tal-Gvern. Minħabba l-Gwerra, il-laqgħat tagħhom kellhom jitnaqqsu u parti wkoll mill-Headquarters kellhom jittieħdu lura għal servizzi ta' emerġenza. Fl-1942 il-Headquarters sofra danni minn bombi tal-għadu li waqgħu fil-qrib. Xi ħadd daħal f'li 'stores' ta' li Scouts u nsterqu rekords u affarijiet oħra. Malli l- Gwerra ntemmet, il-Moviment f'Malta reġa' ħa l-ħajja u s-''Sliema Group' mar għal kollox fil- 'basement' ta' l-Iskola tal-Gvern, bis-sezzjonijiet kollha tiegħu, fejn għadu sallum jeduka fil-formazzjoni ta' karattru u jħarreġ lit-tfal u ż- żgħażagħ Sliemiżi għall-ħajja billi jimlihom b'sens ta' effiċjenza u responsabbiltà b'risq is-Soċjetà kollha fl-ispirtu tal-Motto 'Be Prepared'. Bosta huma dawk li llum qegħdin jagħtu kontribut kbir lil pajjiżna u li xi darba jew oħra kienu scouts fis-Sliema Group. Oħrajn laħqu l-iktar postijiet għolja fit- tmexxija tal-Moviment f'Malta. L-Akbar Grupp f'Malta Illum, wara 93 sena mit-twaqqif tiegħu, is-Sliema Group huwa l-iktar wieħed numeruż f'Malta. Huwa grupp attiv ħafna u nsibuhom jorganizzaw bosta attivitajiet b'risq il-membri nfushom u l-ġenituri u l- ħbieb tagħhom jieħdu sehem f'ħafna Jamborees Internazzjonali u f'diversi okkażjonijiet li jsiru f'Malta u barra. Huma ddistingwew ruħhom f'ħafna kompetizzjonijiet li jsiru u li rebbħuhom bosta premjijiet. Biex ixerrdu l-ideal tal-Moviment u jżommu lill-Membri nfurmati u aġġornati, huma jippubblikaw regolarment ir-Rivista 'THE PIONEER', li tkun dejjem imżewqa b'tagħrif u tagħlim siewi u bosta ritratti. Din ir-Rivista interessanti hija apprezzata ħafna mhux biss mill- membri hawn Malta, imma wkoll minn ex-Membri tas-Sliema Group lil hinn minn xtutna fejn emigraw, kif jixhdu ħafna mill-ittri tagħhom li jiktbu b'nostalġija. Wara li ġew iffurmati l-'Cub Scout Pack' u s-'Senior Section', beda jinħatar ''Group Scout Master' bħala l-mexxej tal-Grupp. Mhux ta' min iħali barra li s- Sliema Scout Troop kien iffurmat minn ċertu Mr M. Dutton fl-1909. Nawguraw lis-Sliema Scouts bosta snin ta' ħidma siewja b'risq is-soċjetà kollha f'pajjiżna. Nota: Dil-kitba hija traduzzjoni mill-Ingliż, b'xi ftit żidiet, ta' 'Brief Historv of the Sliema Scouts Head Quarters' minn Mr J.A. Mizzi, li dehret fil-Pubblikazzjoni tal-1st Sliema Group (Bernard's Own) fl- okkażjoni tal-Futħ Uffiċjali tal- Headquarters f'Depiro Str., Sliema, ward li ġie rinnovat, Diċembru 1988. Inroddulu ħajr. Dr Ċensu Tabone meta kien President ta' Mala, jikxef bust ta' Lord Baden-Powell barra l-bieb tal-Headquarters tas-Sliema Group f'għeluq it-80 anniversarju ta' l-istess grupp.